Λυσιάς Κοίλης Συρίας

Η Λυσιάς ήταν αρχαία ελληνική πόλη στην Κοίλη Συρία.

Την πόλη αναφέρει ο γεωγράφος Στράβων στην νότια Περαία της Παλαιστίνης και στα ανατολικά της Ασφαλτίτιδος λίμνης. Επρόκειτο για οχυρό μάλλον  κοντά στην Φιλαδέλφεια. Δεν αποκλείεται να ιδρύθηκε από τον Σελευκίδη στρατηγό και επίτροπο του συριακού θρόνου, Λυσία που κινητοποιήθηκε στα μέρη εκείνα κατά των εξεγερμένων Ιουδαίων. Το 64/3 π.Χ. ο Πομπήιος επέδραμε στην Ιουδαία εναντίον αδελφών Υρκανού και Αριστοβούλου (γιων του Αλεξάνδρου Ιανναίου), οι οποίοι φιλονικούσαν, και κατέλαβε τη Λυσιάδα, μαζί με τις γειτονικές, Μαχαιρούντα και Φιλαδέλφεια. Ο Γερμανός ιστορικός μελετητής Johann Gustav Droysen εικάζει ότι η εν λόγω πόλη θα μπορούσε να είναι η Λιβιάς του Ιωσήπου. 

Άγνωστη η σημερινή της τοποθεσία, σίγουρα όμως θα βρίσκεται στη δυτική Ιορδανία.

Παραπομπές

Πηγές
  Στράβωνος γεωγραφικά.
 Μεγάλη ελληνική εγκυκλοπαίδεια.
 Johann Gustav Droysen Ιστορία των Επιγόνων του Μεγάλου Αλεξάνδρου, εκδ. Ελεύθερη σκέψις.

Αρχαίες πόλεις της Συρίας